Ioannes Petrovskij
Ioannes Petrovskij Res apud Vicidata repertae: Nativitas: 5 Ianuarii 1901; Sevsk Obitus: 15 Ianuarii 1973; Moscua Patria: Imperium Russicum, Unio Sovietica Nomen nativum: Иван Георгиевич Петровский Memoria Sepultura: Sepulcretum Novodevicense Ioannes Georgii filius Petrovskij (Russice Иван Георгиевич Петровский, tr. Ivan Georgievič Petrovskij; natus in urbe Sevsk tunc gubernii Orelensis et nunc regionis Branscensis Russiae die 5 [18] Ianuarii 1901, mortuus Moscuae die 15 Ianuarii 1973) fuit mathematicus Sovieticus, qui ad theoriam aequationum differentialium, theoriam probabilitatum et topologiam contribuit, alumnus, ab anno 1933 professor et ab anno 1951 usque ad mortem suam rector Universitatis Publicae Moscuensis, ab anno 1943 socius correspondens et ab anno 1946 socius ordinarius Academiae Scientiarum URSS. Bis (annis 1946 et 1952) Praemio Staliniano, titulo Herois Laboris Socialistici (anno 1969) nonnullisque aliis signis laudis ornatus est.